钦定古今图书集成/明伦汇编/官常典/第627卷 > 贾熙载
## 钦定古今图书集成/明伦汇编/官常典/第627卷 > 贾熙载

按《无为州志》：“熙载，北直广平府鸡泽县人，由举人万
历四十一年任本府江防。公清真绝俗，静以制纷，春
秋阅操于泥汊，不鞭一卒，兵哨俱震悚鼓奋，盗贼敛
迹。两署州篆，有悬鱼之誉。以钱粮羡银并己俸资修
饰儒学尊经阁，焕然一新。镇抚六年，威行仁洽，士民
德之，为立生祠于治北门通衢。”